Gerði sér upp veikindi til að fá stærra sæti Það borgar sig ekki að reyna að svindla á flugfélögum . Bandarísk kona var handtekin um helgina eftir að hún gerði sér upp alvarleg veikindi til þess að fá stærra sæti . Ekki fór betur en svo að flugvélin sneri við vegna uppátækisins að því fram kemur á vef NBC . Flugmaður í flugvélinni tilkynnti neyðartilvik og sneri flugvélinni við þar sem að konan sagðist eiga erfitt með andardrátt . Konan var á leið frá Pensacola til Miami þegar flugvélinni var snúið við aftur til Pensacola . Þar tók lögreglan á móti konunni og konan viðurkenndi að hún hefði ekki átt við veikindi að stríða í alvörunni . Konan neitaði upphaflega að yfirgefa flugvélina en að lokum náðu yfirvöld sem og flugmaðurinn að sannfæra konuna um að yfirgefa flugvélina .